П Р Е С С Ъ О Б Щ Е Н И Е

Районен съд – Враца наказа мъж с три години „лишаване от свобода“ за блудствени действия

Днес наказателен състав на Районен съд – Враца постанови ефективна присъда за М. Д. Той бе признат за виновен в това, че на 6 юли 2021 г. на улица във Враца е извършил блудствени действия без съвукупление с 30-годишната Г. М., като я принудил към това чрез употреба на сила и заплаха. Наложеното му наказание за това престъпление е „лишаване от свобода“ за срок от три години, което ще трябва да изтърпи при първоначален „строг“ режим. Съдът приведе в изпълнение и предишна негова присъда, постановена по друго наказателно от общ характер дело, която е „лишаване от свобода“ за срок от три месеца. Тази присъда той ще изтърпи при първоначален „общ“ режим.

Днешната присъда на Районен съд – Враца не е окончателна, а подлежи на обжалване и протестиране пред Окръжен съд – Враца в 15-дневен срок.

„Връзки с обществеността“ 07.12.2021 г.